Document ID: 31999R0083

31999R0083
L 008/17
SLUŽBENI LIST EUROPSKE UNIJE
13.01.1999.
UREDBA KOMISIJE (EZ) br. 83/1999
od 13. siječnja 1999.
o izmjeni Priloga Uredbi (EZ) br. 1107/96 o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti za poljoprivredne proizvode i prehrambene proizvode (1), kako je zadnje izmijenjena Uredbom Komisije (EZ) br. 1068/97 (2), a posebno njezin članak 9.,
budući da je u skladu s člankom 9. Uredbe (EEZ) br. 2081/92 francuska vlada zatražila da se naziv „Ossau-Iraty Brebis-Pyrénées”, koji je registriran Uredbom Komisije (EZ) br. 1107/96 (3) kako je zadnje izmijenjena Uredbom (EZ) br. 1549/98 (4), kao zaštićena oznaka izvornosti, promijeni u „Ossau-Iraty”;
budući da se razmatranjem zahtjeva za izmjenu utvrdilo da je to manja izmjena; budući da to, iako bi se izmjena registriranog naziva trebala u načelu smatrati većom izmjenom, ne zadire u pravo korisnika dotičnog naziva; budući da, nadalje, izmjena ne zadire u prava drugih proizvođača;
budući da je u skladu s postupkom predviđenim u članku 9. Uredbe (EEZ) br. 2081/92, Komisija odlučila svojom Odlukom od 20. ožujka 1998. ne primijeniti postupak predviđen u članku 6. jer se radi o slučaju manje izmjene;
budući da se također došlo do zaključka da je ta izmjena u skladu s Uredbom (EEZ) br. 2081/92; budući da se zato promjena naziva „Ossau-Iraty Brebis-Pyrénées” u „Ossau-Iraty” treba registrirati, a Prilog Uredbi (EZ) br. 1107/96 sukladno tome izmijeniti;
budući da se u skladu s člankom 6. stavkom 4. Uredbe (EEZ) br. 2081/92, izmjena naziva „Ossau-Iraty Brebis-Pyrénées” u „Ossau-Iraty” treba objaviti u Službenom listu Europskih zajednica,
DONIJELA JE OVU UREDBU:
Članak 1.
U Prilogu Uredbi (EZ) br. 1107/96, zaštićena oznaka izvornosti „Ossau-Iraty Brebis-Pyréenées” zamjenjuje se nazivom „Ossau-Iraty”.
Članak 2.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 13. siječnja 1999.

Labels: 3
17
6